Сёння майстэрня па дрэваапрацоўцы, быццам вулей, напоўнена задорным гоманам хлопчыкаў і дзяўчынак у творчай працы. Магчыма, імі тут робяцца першыя крокі ў будучую прафесію ці ў кагосьці гэтае захапленне застанецца на ўсё жыццё якраз тым заняткам, які прыносіць вялікую радасць. Ва ўсялякім разе зараз іх вольны час скіраваны на развіццё ўласных здольнасцей, стваральную працу. Так, чацвёртакласнік Мікіта Зыгмантовіч марыць быць будаўніком. А таму ён старанна вучыцца працаваць са сталярным інструментам, настойліва асвойвае асаблівасці мастацкай апрацоўкі дрэва. Летась зрабіў цікавую навагоднюю драўляную кампазіцыю — сям’ю з трох аленяў і заняў трэцяе месца ў рэспубліканскім конкурсе “Прывітанне, свет!”